તો વળી ભરૂચમાં પણ પૂરજોશમાં મતદાન થઈ રહ્યુ છે ત્યારે લગ્ન કરનારા યુવક યુવતી પોતાની વિધીઓ વચ્ચે જ મતદાન કરવા આવ્યા હતા. ભરૂચમાં પ્રભુતામાં પગલા માંડનારા યુગલે વહેલી સવારે મતદાન કર્યું હતું અને જણાવ્યુ હતું કે અમારા જેવા યુવાનોએ આ તક ચૂકવી ન જોઈએ. કારણ કે જેમ લગ્નમાં પણ એક જ વખત યોગ્ય જીવનસાથી પસંદ કરવાન તક મળે છે તેમ ચૂંટણીમાં પણ મતદાન કરીને જ યોગ્ય નેતૃત્વ પસંદ કરવાની તક મળે છે. તો સુરતમાં પણ યુવકે ઘોડે ચઢતા પહેલા મતદાનની ફરજ નિભાવી હતી. રાજ્યમાં મોટા ભાગના સ્થળે જ્યાં યુવક કે યુવતી આજના દિવસે લગ્ન કરવાના હતા તેમણે તથા તેમના પરિવારે મતદાનની ઉત્તમ ફરજ નિભાવીને સરસ દ્રષ્ટાંત બેસાડ્યું હતુ.